**Dinamo Kijev** (ukr. *ФК Динамо Київ* ruski: *Динамо Киев*) ukrajinski je profesionalni nogometni klub iz glavnog grada, Kijeva. Igraju na stadionu Dinamo imeni Valeria Lobanovskogo.

Povijest
--------

Klub je osnovan 1927. godine kao amaterski klub, dio poznatog sovjetskog sportskog društva *Dinamo*. Za vrijeme starog SSSR-a klub je bio veliki rival sa onima iz Moskve. Zbog uspiješnih rezultata u međusobnim susretima sa Moskovljanima postao je dio ukrajinskog nacionalnog ponosa i najpopularniji klub države. Klub je čak, iako neslužbeno, prozvan ukrajinskom nacionalnom momčadi i zadobio je veliku pozornost izvan bivšeg Sovjetskog Saveza.

Po raspadu SSSR-a klub je prerastao u najjaču momčad ukrajinske lige. Dominirali su ligom dok Ahmetov nije preuzeo Šahtar iz Donjecka. 2002. i 2005. završili su kao drugi u ligi.   

Od 1993. vlasnik kluba je Hrihorij Surkis, bogati i nadasve moćni ukrajinski biznismen. Jedan je od najmoćnijih ljudi istočne Europe, sa velikim interesima u naftnoj kompaniji, te navodno i kriminalu. Ukrajinska vlada bila je optužena za postavljanje preniske cijene za kupnju kluba što je trebalo biti namješteno Surkisu. Vlasnik kluba u dobrim je odnosima sa bivšim predsjednikom Leonidom Kučmom, te su i igrači kluba, kao legendarni Andrij Ševčenko, korišteni za pridobivanje glasova prilikom izbora.

Klub je dosad nastupao na svim prvenstvima SSSR-a i Ukrajine, te i jedno i drugo natjecanje osvojio više puta nego ostale momčadi. 70-ih i 80-ih godina 20. stoljeća reprezentacija SSSR-a bila je sastavljena većinom od igrača Dinama. 1975. osvojili su Kup pobjednika kupova i europski superkup ( porazivši veliki Bayern München ). 1986. opet su osvojili Kup pobjednika kupova. 1999. nastupili su u polufinalu Lige prvaka gdje ih je odveo već sad legendarni Ševčenko.

Podmičivanje suca
-----------------

1995. nakon što je klub pobijedio danski AaB Aalborg, te ušao u Ligu prvaka igrao je prvu utakmicu sa Panathinaikosom. Nakon utakmice je španjolski sudac Antonio López Nieto tvrdio da su mu prije utakmice čelnici kijevskog kluba nudili novac i 2 krznena kaputa za pristrano suđenje. Klub je odmah izbačen, a Aalborg je došao na njegovo mjesto. Čelnici kluba tvrdili su da je sam sudac htio kupiti te kapute, no nije ih mogao platiti.

Protiv vojske
-------------

U povijesti kluba pamti se i streljanje momčadi kluba u ljeto 1942. zbog pobijede nad All-Star timom njemačke vojske.  Arhivirano 2007-11-06 na Wayback Machine-u

Nakon što su nacisti okupirali Ukrajinu, momčad Dinama zaposlila se u gradskoj pekari, te su počeli rekreativno igrati nogomet gdje god se moglo. Jednom ih je tako primjetila i njemačka vojska, te su ih pozvali na utakmicu u kojoj su igrači trebali nastupiti pod imenom *Start*. U toj momčadi nastuplao je 8 igrača Dinama ( Nikolaj Trusević, Mihajil Putistin, Ivan Kuzmenko, Makar Gončarenko, Fedor Tjučev, Mihajil Sviridovskij, Nikolaj Korotkih i Aleksij Klimenko ), te 3 igrača Kijevske *Lokomotive* ( Vladimir Balakin, Vasilij Sukharev i Mihajil Melnik ).

Tokom ljetnih mjeseci te 1942. godine, *Start* je igrao utakmice sa njemačkim i savezničkim vojnicima. 12. srpnja porazili su nijemce prvi put. 5 dana kasnije sa 6:0 su dobili još jaču njemačku momčad. 19. srpnja su pobijedili mađarski *MSG Wal* sa 5:1. 26. srpnja igrao se revanš, no, i ovaj put je Start dobio (3:2). 
Činilo se da momčad slabi pa su 6. kolovoza Nijemci poslali svoju nepobijedivu *Flakelf* momčad. Novine, iako su naširoko najavljivale ovu veliku utakmicu, nisu pisali o porazu njemačkog tima sa 1:5. 3 dana kasnije opet igraju i opet sa istim pobjednikom. Nakon pobjede nad *Rukhom* 16. kolovoza igrači su uhićeni, mučeni, i zatvoreni u obližnjem kampu u Siretzu. Nikolaj Korotkih je umro pri tom mučenju. Veljače 1943. pri napadu partizana trojica igrač su ubijena. Pobjeći su uspijeli Gončarenko, Sviridovskij i Tjučev, te su se kasnije spasili.

Stadion
-------

Dynamo svoje utakmice igra na Lobanovsy Dynamo Stadium, dok one koje privlače veći broj gledatelja budu održane u *Republican Stadiumu* kao dijelu državnog olimpijskog kompleksa u Kijevu. Također postoji moderan trening centar u predgrađu glavnog grada Koncha-Zaspa.   

U sklopu kluba je ( također u Kijevu ) omladinska škola i juniorske momčadi Dynamo-2 Kijev, te Dynamo-3 Kijev.

Trofeji
-------

* Kup pobjednika kupova: 1975. 1986.
* Europski superkup: 1975.
* Ukrajinska Premier liga (15): 1993. 1994. 1995. 1996. 1997. 1998. 1999. 2000. 2001. 2003. 2004. 2007. 2009. 2015. 2016.
* Ukrajinski kup (12): 1993. 1996. 1998. 1999. 2000. 2003. 2005. 2006. 2007. 2014. 2015,2020.
* Ukrajinski superkup (8): 2004. 2006. 2007. 2009. 2011.2016.2018.2019.
* SSSR prvenstvo (13): 1961. 1966. 1967. 1968. 1971. 1974. 1975. 1977. 1980. 1981. 1985. 1986. 1990.
* SSSR kup (9): 1954. 1964. 1966. 1974. 1978. 1982. 1985. 1987. 1990.
* SSSR superkup: 1980. 1985. 1986.

Poznati igrači
--------------

* Ukrajina Andrij Ševčenko
* Ukrajina Oleg Blohin
* Ukrajina Igor Belanov
* Ukrajina Oleg Protasov
* Ukrajina Sergej Rebrov
* Ukrajina Valerij Lobanovski
* Ukrajina Aleksandar Šokovski
* Uzbekistan Maksim Šatskih
* Belorusija Valentin Bjalkevič
* Gruzija Kakhaber Kaladze
* Ukrajina Aleksandar Alijev
* Ukrajina Oleg Husjev
* Ukrajina Oleg Lužnji
* Belorusija Ukrajina Artem Milevskij
* Ukrajina Rusija Andrej Kančelskis
* Gruzija Georgi Demetradze
* Rumunija Florin Cernat
* Rusija Oleg Salenko
* Rusija Viktor Onopko
* Rusija Aleksandr Filimonov
* Srbija Miloš Ninković
* Srbija Perica Ognjenović
* Latvija Māris Verpakovskis
* Rusija Ukrajina Finska Roman Eremenko
* Brazil Betão
* Brazil Kléber
* Srbija Goran Gavrančić
* Nigerija Taye Taïwo
* Brazil Diogo Rincón
* Hrvatska Ognjen Vukojević
* Ukrajina Andrij Jarmolenko
* Ukrajina Sergej Fedorov
* Hrvatska Domagoj Vida
* Francuska Benoît Trémoulinas
* Ukrajina Taras Mihalik
* Hrvatska Jerko Leko
* Ukrajina Stanislav Boguš
* Maroko Badr El Kaddouri
* Brazil Corrêa
* Hrvatska Goran Sablić
* Rumunija Tiberiu Ghioane
* Gvineja Ismaël Bangoura
* Srbija Marjan Marković
* Ukrajina Ruslan Rotan
* Brazil Gérson Magrão
* Severna Makedonija Goran Popov
* Rusija Azerbejdžan Ramiz Mamedov
* Demokratska Republika Kongo Dieumerci Mbokani
* Nigerija Ayila Yussuf
* Hrvatska Tomislav Bušić
* Ukrajina Denis Garmaš
* Ukrajina Sergej Sidorčuk
* Ukrajina Artem Kravec
* Paragvaj Derlis González
* Bugarska Georgi Peev
* Brazil Júnior Moraes
* Hrvatska Josip Pivarić
* Belorusija Sergei Kornilenko
* Brazil Raffael

Poznati treneri
---------------

* Ukrajina Valerij Lobanovski
* Rusija Valeri Gazajev (Valeri Gazaev)
* Rusija Jurij Semin (Juri Semin)

***FK Dinamo Kijev*** na Wikimedijinoj ostavi